Kui inimene meie kõrval kukub kokku, siis selleks, et tema ajurakud  sureksid, kulub vaid 5 minutit. Kiirabi ei jõua selle ajaga kohale, sest juba kutse enda peale kulub oma 3-4 minutit. Südame võib aparaatide abil veel hiljem käima panna, kuid aju mitte! Seega on meie südameveresoonkonna haigustest üleküllastatud riigis äärmiselt oluline teada, mida selle mahakukkunud inimesega esimese 5 minuti jooksul peale hakata. Ja siinkohal tahan rõhutada, et reeglina ei ole see kokkukukkunud inimene teile sugugi võõras, sest esamaabi vajavad juhtumid leiavad sagedmini kui mujal aset just  kodus. Enamusel juhtudel tuleb abi anda oma abikaasale või vanematele, harvem lapsele, töökohas kolleegile. Väidetavalt võiks õige esmaabi andmine päästa 1200-1600 Eestimaa inimest aastas ja see ei ole väike arv!